Parlamentul  României

Camera Deputaţilor

Comisia pentru muncă şi protecţie socială

Nr.27/333/25 iunie 2007
RAPORT SUPLIMENTAR
asupra propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale
1. În conformitate cu prevederile art.70 şi art.109 din Regulamentul Camerei Deputaţilor, republicat, propunerea legislativă pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale a fost retrimisă Comisiei pentru muncă şi protecţie socială în vederea reexaminării poziţiei nr. 10 din raport, cu adresa nr. Pl.x 331 din 20 iunie 2007.

La rediscutarea poziţiei nr. 10 din raport, în şedinţa din 25 iunie 2007, membrii Comisiei au hotărât cu unanimitate de voturi eliminarea textului de la punctul 8 din iniţiativa legislativă, ca urmare a renunţării iniţiatorului, domnul deputat Filonaş Chiş la acest text, pentru concordanţă cu prevederile  Directivei Consiliului 79/7/CEEdin 19 decembrie 1978 privind aplicarea progresivă a principiului egalităţii de tratament între bărbaţi şi femei în domeniul securităţii sociale.
2. Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterile care au avut loc în şedinţa comisiei din 25 iunie 2007 au participat, în conformitate cu prevederile art.55 din Regulamentul Camerei Deputaţilor, republicat:
· dl Paul Păcuraru – Ministrul Muncii, Familiei şi Egalităţii de Şanse

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· d-na Georgeta Bratu – director, Ministerul Muncii, Familiei şi Egalităţii de Şanse

· d-na Cecilia Sebe – consilier, Ministerul Muncii, Familiei şi Egalităţii de Şanse.

4. La lucrările comisiei au fost prezenţi 16 deputaţi, din totalul de 19 membri ai comisiei.

5. Propunerea legislativă a fost respinsă de Senat în şedinţa din 26 aprilie 2007.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune:
I. Amendament admis
	Nr. crt.
	Text act normativ de bază
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	10
	Art.67, alin.(1)

Art.67. – (1) Soţul supravieţuitor are dreptul la pensie de urmaş pe tot timpul vieţii, la împlinirea vârstei standard de pensionare, dacă durata căsătoriei a fost de cel puţin 15 ani.


	8. Articolul 67 alin.(1) va avea următorul cuprins:

“Soţul supravieţuitor are dreptul la pensie de urmaş pe tot timpul vieţii, la împlinirea vârstei standard de pensionare sau la împlinirea condiţiilor pentru acordarea pensiei pentru limită de vârstă, conform art.482 alin.(1) dacă durata căsătoriei a fost de cel puţin 15 ani.”


	Se elimină textul din iniţiativa legislativă şi se menţine textul din Legea nr. 19/2000.

Autori: d-l deputat Filonaş Chiş, 
	Pentru concordanţă cu prevederile  Directivei Consiliului 79/7/CEEdin 19 decembrie 1978 privind aplicarea progresivă a principiului egalităţii de tratament între bărbaţi şi femei în domeniul securităţii sociale.

SECRETAR,








Gheorghe Barbu




Kerekes Károly 
Întocmit, 

Consilier Elena ANGHEL

